text: Grænsepolitiet holder øje med alt
  22 april 2016 kl. 04.52
  En lang nattevagt ved grænsen kan kaste mange oplevelser af sig. Fredag morgen fik en patrulje ved Sofiedal sig en ekstra naturoplevelse, da seks storke passerede grænsen.
  Samtidig beviser politiet i et tweet, at de ikke er uden humor, når de skriver, "at grænsepatruljen ikke nåede at gribe ind , da 6 indvandrere passerede Sofiadal grænse kl. 05.55.  6 storke fløj over grænsen mod nord".
  6 storke fløj over grænsen mod nord
  
  Sofiedal grænseovergang ligger omkring 10 kilometer vest for Padborg.
  Nu er det så spændende, hvor de seks indvandrere slår sig ned under deres ophold i Danmark. En lang række steder i Syd- og Sønderjylland står lokalbefolkningen parat til velkomst med nyindrettede boliger i form af klargjorte storkereder.
  Grænsepatruljen nåede ikke at gribe ind da 6 indvandrere passerede Sofiedal grænse kl. 0555. 6 storke fløj over grænsen mod nord #politidk
  
  